CELEX: 32010R1076
Language: sk
Date: 2010-11-22 00:00:00
Title: Nariadenie Komisie (EÚ) č. 1076/2010 z  22. novembra 2010 o zatriedení určitého tovaru do kombinovanej nomenklatúry

24.11.2010   
            
            
               SK
            
            
               Úradný vestník Európskej únie
            
            
               L 308/3
            
         NARIADENIE KOMISIE (EÚ) č. 1076/2010
   z 22. novembra 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. novembra 2010
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok (tzv. tlmivka súhlasného prúdu – common mode choke) s rozmermi približne 3 × 3 × 2 cm (vrátane základovej dosky), pozostávajúci z dvoch cievok izolovaného medeného drôtu navinutého na kruhové feritové jadro, v pomere 1:1.
                  Rozdielový prúd (signál), ktorý cievkami prúdi vzájomne opačným smerom, vytvára rovnaké magnetické polia opačnej polarity, ktoré sa navzájom rušia. Výrobok v dôsledku toho vykazuje nulovú impedanciu voči rozdielovému prúdu, ktorý ním prechádza nezmenený.
                  Súhlasný prúd (rušivý signál), ktorý cievkami prúdi rovnakým smerom, vytvára rovnaké magnetické polia s rovnakou polaritou, ktoré sa sčítajú. Výrobok v dôsledku toho vykazuje vysokú impedanciu voči súhlasnému prúdu, ktorý ním prechádza zoslabený.
               
               
                  8504 50 95
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov 8504, 8504 50 a 8504 50 95.
                  Zatriedenie do podpoložky 8504 31 ako transformátor sa vylučuje, keďže výrobok, hoci má konštrukciu transformátora, nedokáže transformovať striedavý prúd na iný striedavý prúd. Iba vedie striedavé prúdy v pomere 1:1 (pozri tiež vysvetlivky k harmonizovanému systému k položke 8504).
                  Vzhľadom na svoju funkciu výrobok predstavuje induktor podpoložky 8504 50, keďže sa používa na obmedzenie alebo zabránenie prúdenia súhlasného prúdu (rušivý signál), pričom rozdielový prúd (signál) výrobkom prúdi nezmenený.
                  Výrobok sa preto zatriedi do číselného znaku KN 8504 50 95 ako induktor.